OpenLLM-France/wikimedia huggingface dataset:
# Konpartsa

Konpartsa (edo eraldeak) inauteri eta beste jaietan modu aktiboan parte hartzen duen talde bat da, kolore edo mota bereko janzkera izaten duena. Saio komikoak antzeztu, musika jo nahiz dantza egitea izaten dira konpartsek jaietan parte hartzeko moduak, publikoaren arreta erakarri eta jai giro bizia sortzearren.

## Donostiako eraldeak XIX. mendean

Inauteriak eta eraldeak antzinatik daude Donostiari lotuta, baina ez dago 1813ko abuztuaren 31ko sutearen aurreko informaziorik, sutean udal-artxibo aberatsa galdu egin baitzen. Dokumentatuta dagoena gerraoste hura du abiapuntu, 1816an, hain zuzen ere.
Donostiako gizarteak ezaugarri sozial eta ekonomiko aldakorrak izan zituen XIX. mendean. Hasiera batean, 1816tik aurrera, inauterietako egunetarako prestatutako emanaldietan nabariak ziren 1813an gertatutakoaren zirrararen oihartzunak. Geroago, Hirurteko Liberaleko gorabeherek eta ondorengo Ehun Milen inbasioak (1823) eta bi karlistadek (1836-1839 eta 1872-1876) eragina izan zuten jaian, eta jaia etenda geratu zen aldi luzeetan.
Antero Aranzamendik 1816tik 1880ra bitarte albiste izan ziren programa ludiko-musikalak bildu zituen Eraldeak, Donostiako inauteriak XIX. mendean liburuan. Jasotako informazioaren arabera, 1816 eta 1879 urteen artean 64 urteko epean 28 aldiz antolatu zuten Donostiako inauteria.

## Bilboko konpartsak

Konpartsak Bilboko Aste Nagusiaren osagarri herrikoi garrantzitsuena dira, bai eta hiriko festetako sortzaile historikoak eta urteroko antolatzaile ofizialak ere, Udalarekin batera. Txosnak dituzte agertoki nagusia.
1978an sortu zen Bilboko jai-eredua non jatorri herrikoi duten konpartsek Aste Nagusia sortzeko eta antolatzeko rol garrantzitsua izan zuten. Denbora asko igaro da 1978tik, baina jai-eredu horrek indarren jarraitzen du.
Bilboko Konpartsen Federazioak ilusio hartako sugarra pizturik mantentzen du: gogotik egiten dute lan konpartsek urte osoan eta hainbat jaitan parte hartzen dute (Aste Nagusia, San Tomas, inauteriak eta auzoetako jaiak). Konpartsen helburua herritarrek herritarrentzat egindako jaiak antolatzea da.
2024an konpartsak 27 ziren, 2002an sortutako Bilboko Konpartsen Federakundeak koordinaturik. Beteranoenen artean Txomin Barullo, Bizizaleak, Hontzak, Moskotarrak, Pinpilinpauxa, Satorrak eta Uribarri ditugu, 1978an jaiekin eurekin batera sortutakoak. Berrienak, aldiz, Altxa Porrue, Txinbotarrak, Zaratas, Komantxe, Piztiak, Trikimailu eta Txinparta Feminista dira.

## Erreferentziak

* 1 2 3 Antero Aranzamendi, Juan Antonio. (2023). Eraldeak. Donostiako inauteriak XIX. mendean: Istorioak, eraldeak, bertsoak, poesiak eta musikak. Instituto Dr. Camino. Kutxa Fundazioa. ISBN 978-847173-615-4..
* ↑ «Bilboko konpartsak» Bilboko Konpartsak (Noiz kontsultatua: 2023-02-09).

## Ikus gainera

* Bilboko konpartsak

## Kanpo estekak

* Datuak: Q16938385
# Konpas (musika)

    Artikulu hau iraupen bereko zatiketa erritmikoari buruzkoa da; beste esanahietarako, ikus «Konpas (argipena)».
Konpas musika lan bat erregularki banatzeko banako gisa hartzen den neurria da. Zatilerro edo lerro bertikalez adierazten da pentagrama. Konpas batek duen neurri kopuruak eta konpas bakoitza adierazteko erabiltzen diren noten balio zehatzak konpasaren metroa edo aldia mugatzen dute. Konpas batean gertatzen den segida erregularra hausten denean, sinkopa sortzen da.
Motak:
* Bitarra. Aldi parea duena.
* Hirutarra. Hiru aldikoa edo hiruren multiploa dena (3/2, 3/4, 6/8, etab.).
* Laukoa. Lau beltzen iraupena du eta C batez edo 4/4 adierazten da musika lanaren hasieran.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik hartu da. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q155234
* Multimedia: Time signatures / Q155234
# Konpas (argipena)

Konpas hitzak esanahi zenbait ditu:
* konpasa, zirkunferentziak marraztu eta distantziak neurtzeko tresna;
* musikan, konpasa, iraupen bereko zatiketa erritmikoa;
* musikan, konpas barra, pentagrama batean konpasak banatzen dituen barra bertikala.
# Konpas barra

Konpas barra pentagrama zeharkatzen duen eta bi konpas banatzen dituen lerro bertikalari deritzo. Zenbait konpas barra mota daude:
* musikaren hasiera
* konpas barra sinplea
* musika amaiera
* errepikapen hasiera barra
* errepikapen amaiera barra

## Konpasei buruz

Badaude baita ere konpas sinple, konpas konposatu eta konpas misto deritzenak:
* Konpas sinpleak bigatik bana daitezkeen guztiak dira: 2/4, 3/4, 4/4 etab...
* Konpas konposatuak hirugatik bana daitezkeen guztiak dira: 6/8, 9/8, 12/8 etab...
* Konpas mistoak aurreko bi motak pentagrama berean batzen dituztenak dira, hau da, bietatik dituztela. Adibidez, konpas kopuru zehatz bat 4/4 konpasean egon daiteke eta 6/8ra aldatu eta gai bera da. Arrazoia konpas sinpleak konposatu eta konposatuak sinple bihur daitezkeela da formula matematiko sinple baten bidez.

## Kanpo estekak

* Datuak: Q7526864
* Multimedia: Bars (music) / Q7526864
# Konparaziozko irizpidea

Izan bitez $\sum a_{n}$ eta $\sum b_{n}$ gai positiboko serieak, ${\displaystyle \sum a_{n}}<<\sum b_{n}$ izanik, hau da, $\sum a_{n}$ seriea $\sum b_{n}$ seriearen minorantea izanik. Orduan,
(i) $\sum b_{n}$ konbergentea bada, $\sum a_{n}$ ere konbergentea da.
(ii) $\sum a_{n}$ dibergentea bada, $\sum b_{n}$ ere dibergentea da.

## Froga

(i) atalaren froga:
Izan bitez $\{S_{n}\}$, $\sum a_{n}$ seriaren batura partzialen segida eta $\{S'_{n}\}$ , $\sum b_{n}$ seriearen batura partzialen segida.
$a_{n}\leq b_{n},\forall n\in \mathbb {N} \Longrightarrow S_{n}\leq S'_{n},\forall n\in \mathbb {N}$
Orduan, $\sum b_{n}$ konbergentea $\Longleftrightarrow \{S'_{n}\}$ goitik bornatua $\Longrightarrow \{S_{n}\}$ goitik bornatua $\Longleftrightarrow$ $\sum a_{n}$ konbergentea.
(ii) atalaren froga:
Absurdura eramanez, demagun $\sum a_{n}$ dibergentea izanik, $\sum b_{n}$ konbergentea dela. Baina, orduan, (i) atala aplikatuz $\sum a_{n}$ konbergentea izango litzateke eta hori absurdua da.
Ondorioz, $\sum b_{n}$ dibergentea da.

## Adibidea

Azter dezagun $\sum _{n=1}^{\infty }{\frac {1+\cos ^{2}(n^{2}-7)}{n^{2}}}$ seriearen izaera.
Argi ikus daiteke gai positiboko seriea dela, beraz, konparazio irizpidea aplika daiteke.
$\cos ^{2}(n^{2}-7)\leq 1,\forall n\in \mathbb {N} \Longrightarrow {\frac {1+\cos ^{2}(n^{2}-7)}{n^{2}}}\leq {\frac {2}{n^{2}}},\forall n\in \mathbb {N}$
Hau da, $\sum _{n=1}^{\infty }{\frac {1+\cos ^{2}(n^{2}-7)}{n^{2}}}$ seriea $\sum _{n=1}^{\infty }{\frac {2}{n^{2}}}$ seriearen minorantea da $({\displaystyle \sum _{n=1}^{\infty }{\frac {1+\cos ^{2}(n^{2}-7)}{n^{2}}}}<<\sum _{n=1}^{\infty }{\frac {2}{n^{2}}})$.
$\sum {\frac {1}{n^{2}}}$ seriea kobergentea denez $\Longrightarrow {\displaystyle \sum {\frac {2}{n^{2}}}}$ seriea ere konbergentea da. Orduan, bukatzeko eta konparazio irizpidea aplikatuz, $\sum _{n=1}^{\infty }{\frac {1+\cos ^{2}(n^{2}-7)}{n^{2}}}$ seriea ere konbergentea da.

## Kanpo estekak

* Datuak: Q1050206
# Konpentsazio (argipena)

Konpentsazio hitzak adiera zenbait ditu:
* finantzan, konpentsazioa, banku eta beste finantza-eragileek beraien arteko kontuak likidatzeko prozedura,
** konpentsazio-ganbara, konpentsazio-prozeduran parte hartzen duten erakundeen elkartea;
* xakean, konpentsazioa, piezak sakrifikatzeak abantailak ekar ditzakeen egoera;
* irakaskuntzan, konpentsazio bidezko ebaluazioa, irakasgai batean eskuratzen den kalifikazioa besteetan eskuratutakoak kontuan hartuz erabakitzea.
# Konparazio

Konparazioa figura erretorikoetako bat da. Literaturan, umorean, oso erabilia izan da.
Testu edo diskurtso batean, arrazoi bat indartzeko, arrazoi hori beste antzeko zerbaitekin konparatu egiten da, normalean bigarren hori ezagunagoa, gertuagokoa, egunerokoagoa.

### Adibide bat

   * Wikipedian bandalismoa praktikatzea, komun-ontzitik kanpo txiza egitea bezain erraza da. Balio berbera dauka.

## Kanpo estekak

* Datuak: Q199714
# Laponiako Gerra

Laponiako Gerra (finlandieraz Lapin sota, alemanez Lapplandkrieg, suedieraz Lapplandskriget) 1944ko irailaren eta 1945eko apirilaren arteko alemaniar eta finlandiarren arteko borrokei deitzen zaie. Gerrak Finlandiako iparraldeeneko eskualdean gertatu ziren, Laponian.

## Hasiera

1943. urte erdialdean, alemaniarrak, Finlandia menperatzeko planak egiten hasi ziren, hau, SESBekin bake-akordioa bere kabuz sinatuko zuelakoan. Beste herrialdeak konturatu gabe, Alemania, bere soldaduak Norvegia iparraldean barrena eramaten joan zen, 1944. urteko irailean, Finlandiak SESBekin sinatu zuen bake-akordioaren ondoren prestatu zuen erasorako prest egoteko.

## Gerra

Alemaniak, soldaduak iparraldean zituela inor konturatu ez zenez, itsasoko erasoa egitea erabaki zuten, finlandiarrak engainatuz (Tanne Ost Operazioa). Finlandia erraz gailendu zenez, SESBren laguntzarekin, bere atentzioa desbideratzeko zela konturatu zen eta armada Laponiara bidali zuen, Norvegiarekin zuen muga kontrolatzeko, eta Finlandian gelditzen ziren soldadu alemaniarren erretiroa eragozteko.
Irailaren 9an sinatutako bake-akordioan, SESB eta Finlandiaren arteko Jarraipenaren Gerra amaiera adostu zen. Gerran Finlandiaren alde borrokatu zuten Alemaniako soldaduek SESBen mugaren ondoan jarraitzen zuten oraindik, eta Alemaniaren erasoari erantzuna ematearren, soldadu hauei, Norvegiaren mugarako bidea eragozten hasi ziren finlandiarrak. Lehenengo bataila, Tornioko Bataila izan zen, non finlandiarrek arrakasta izugarria lortu zuten, eta alemaniarrei Torniotik Norvegiara iristea eragotzi zien.
Guda hasi zenean, Laponia eskualdeko 168.000 pertsonak, Suedia eta Finlandia hegoaldeko herrietara erbesteratuak izan ziren eta, zorionez, alemaniarren suntsiketatik at gelditu ziren. Hauek, hiri eta, 2 izan ezik, Laponiako zubi guztiak erre eta suntsitu zituzten, hauen artean Ivalo eta Laponiako hiriburua, Rovaniemi (Rovaniemiko Bataila).

## Ondorioak

1945eko apirilean itzuli ziren azkenengo alemaniarrak Finlandiatik euren lurraldeetara, eta bahituak, SESBn esku gelditu ziren, sinatutako bake-akordioaren arabera. Beraz, Finlandia ez zen sobietarren lurralde satelite bihurtu eta bere independentzia mantendu zuen, munduko bi potentzien arteko muga bilakatuz, SESB eta mendebaldearen artekoa.

## Kanpo estekak

* Datuak: Q154940
* Multimedia: Lapland War / Q154940
# Lapoblación (kontzejua)

Lapoblación Lapoblación udalerria osatzen duen herria da. 2007ko urtarrilaren 1eko erroldaren arabera, herriak 35 biztanle ditu.

## Demografia eta biztanleria

Lapoblación kontzejuko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 50 | 54 | 49 | 44 | 44 | 41 | 40 | 14 |

## Garraioa

Araba Bus sareko lineak zerbitzua ematen dio herri honi:
* Araba Bus
| Zerbitzua | Hasiera | Ibilbidea | Amaiera ⁠ |
| 9 | Gasteiz (geltokia) | Gasteiz (Bastiturri) • Gasteiz (epaitegiak) • Gasteiz (unibertsitatea) • Armentia Trebiñu • Argote • Albaita • Baxauri • Obekuri • Navarrete • Bernedo • Meanuri • Meano • Ekora • Oion • Logroño (Portales)Gasteiz (Bastiturri) • Gasteiz (epaitegiak) • Gasteiz (unibertsitatea) • Armentia Trebiñu • Urizaharra • Leza (ospitalea) • Guardia • Guardia (hotel-gasolindegia) • Logroño (Portales) | Logroño (geltokia) |

## Kanpo estekak

* Datuak: Q12261880
* Multimedia: Lapoblación (village) / Q12261880
# Laponia (antzinako probintzia)

    Artikulu hau Suediar Erresumako antzinako probintziari buruzkoa da; beste esanahietarako, ikus «Laponia (argipena)».
Laponia Lappi / Lappland :
| 1634 - 1775 ||
| Armarria ||
| Herrialdea Gaur egungoa | Txantiloi:Herrialde info SDI FIN |
| Hiriburua | |
| Azalera | km$^2$ |
| Biztanleria Dentsitatea | bizt/km² |
Laponia, (finlandieraz: Lappi; suedieraz: Lappland) Finlandiako antzinako probintzietako bat da. Suediarren menpeko lurralde hau, gaur egungo Finlandiako Laponia probintziako zati bat hartzen zuen, iparraldeko zatia hain zuzen, gaur-egun oraindik izena bera izaten jarraitzen duena, latinetik eratorritako "Laponia" izena, Lurralde historiko esan nahi duena.

## Historia

Finlandia Suediaren menpe gelditu zenean, probintzia handi bat sortu zuen iparraldeko lurraldeekin "Laponia". Honetan, Finlandia edo suediarretatik bereizten zen gizartea zegoen antolatua, samitarren gizartea, gaur egun arte irautea lortu duena.
Suediar erresuma oso boteretsua izan zen, baina iparraldeko lurralde edo probintzia honek urteak igaro zituen bere baitan aldaketarik jasan gabe, elurtutako lurralde zabal eta lauak ez baitzitzaizkien interesatzen suediarrei. Honela, samitarrak euren kulturarekin jarrai ahal izan zuten eta oraindik, gaur egun, Finlandia, Norvegia eta nazioarteko erakunde askori esker suediarren opresioari aurre egitea lortu dute, berain hizkuntza eta gizarte-mota bizi iraunaraziz.
Probintzia honetan gerra ugari gertatu dira, mendebalde eta Errusia ekialdearen arteko muga gatazkatsuenetarikoa izan baita. Hala nola, Laponiako Gerra eta Jarraipenaren Gerrak bertan izan ziren. Alemania nazia, Finlandia eta sobietarren arteko gerren erdigune bilakatu zelarik. Lehenengoan, finlandiarrek naziekin batera, sobietarren aurka borrokatu zuten, eta hauek nahi zuten konkista etetea lortu zuten. Jarraipenaren Gerran aldiz, Finlandiak Alemania garaitu zuen eta lurralde satelite bihurtzeari ihes egin ahal izan zion.

## Armarria

Historiaurreko gizon bat agertzen da armarrian, izan ere suediarrak, "aurreratuak", samitarrak gutxietsi egiten zituzten eta "historiaurreko gizartea" zelakoan, armarri hauek ezarri zizkion. Gaur egun oraindik Laponia finlandiarrean eta Laponia suediarreko armarrietan aurkitu daitezke historiaurreko gizon hauek.

## Ikus, gainera

* Finlandiako Antzinako Probintziak
* Finlandiako historia
* Laponia
* Lappi
* Samitar

## Kanpo estekak

* Datuak: Q8700983
* Multimedia: Lappland / Q8700983
# Laponia (argipena)

Laponia hitzak ondoko balioak ditu:
* Laponia: Finlandiako eskualdea (Lappi).
* Laponia: Suediako probintzia (Lappland).
* Laponia: Suediar Erresumako antzinako probintzia.
* Laponia: Finlandia eta Suediaren artean dagoen eskualde geografiko eta turistikoa.
* Laponia: samien jatorrizko lurraldea (Sápmi).
# Laponiako eskualdea

Laponiako eskualdea$^1$ UNESCOren gizateriaren ondarea :
| Mota | Mistoa |
| Irizpideak | iii, v, vii, viii, ix |
| Erreferentzia | 774 |
| Kokalekua | Suedia |
| Eskualdea$^2$ | Europa eta Ipar Amerika |
| Koordenatuak | 67°19′01″N 17°34′01″E﻿ / ﻿67.317°N 17.567°E﻿ / 67.317; 17.567 |
| Izen ematea | 1996 (XX. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Laponiako eskualdea iparraldeko Suediako Lapland probintzian dagoen eskualde menditsua da, Gällivare, Arjeplog eta Jokkmokk udalerrietan dagoena. 1996an UNESCOk Gizateriaren Ondare izendatu zuen.
Guztira 9400 km² azalera du, munduko eskualde naturalik handiena izanik. Balio naturalez gain, kulturalak ere baditu: sami etniaren bizilekua delako. Parke naturalez eta erreserbaz osaturik, eskualdeko mendirik altuena Sarektjåkkå (2.089 m.) da.

## Parke Nazionalak

* Muddus Parke Nazionala
* Padjelanta Parke Nazionala
* Sarek Parke Nazionala
* Stora Sjöfallet Parke Nazionala

## Kanpo estekak

* Datuak: Q1137314
* Multimedia: Laponian Area / Q1137314
# Laporte (Colorado)

Laporte Ameriketako Estatu Batuetako erroldak esleitutako leku bat da. Larimer konderrian dago, Colorado estatuan. 2.409 biztanle ditu, 16,120442 kilometro koadroko azaleran banatuta.

## Ikus, gainera

* Larimer konderria

## Kanpo estekak

* Datuak: Q1686401
# Laponiako kaskabeltz

Laponiako kaskabeltza (Poecile cinctus) Poecile generoko animalia da. Hegaztien barruko Paridae familian sailkatua dago.

## Erreferentziak

* ↑ (Ingelesez) IOC Master List

## Ikus, gainera

* Poecile
* Paridae

## Kanpo estekak

* World Bird Names
* Datuak: Q574447
* Multimedia: Poecile cinctus / Q574447
* Espezieak: Poecile cinctus
# Laponia Films

Laponia Films 1961ean Antxon Ezeizak eta Elias Kerexetak, Real Sociedad taldeko jokalarien plantilla bazkide kapitalistatzat hartutas, sortutako ekoiztetxea izan zen. Horrela, A través de San Sebastián (1961) film labur dokumentala egin zuten, kritika existentziala eginez Donostian barrena lau elementu presokratikoetatik abiatuta: ura, airea, lurra eta sua. Luis de Pablok musika-partitura zehatz bat konposatu zuen filmerako, bilbotarraren lehen lan zinematografikoa izanik.

## Ekoiztetxearen amaiera

Laponia Films Madrilgo Madrilgo UNINCI ekoiztetxearekin lotu zen ondorio juridikoetarako, eta horregatik desagertu zen hain goiz. Viridianaren (Luis Buñuelen filma, Cannesen Urrezko Palmarekin saritua izan arren, debekatua izan zena) ekoizpenean enpresa horrek izan zuen esku-hartzeak itxiera-dekretu ofizial bat ekarri zuen, eta errebotez Laponia Filmsera iritsi zen bere itxierara eramanez.

## Erreferentziak

* 1 2 Roldán Larreta, Carlos. (2003). Los vascos y el séptimo arte: diccionario enciclopédico de cineastas vascos. Filmoteca Vasca-Euskadiko Filmategia ISBN 978-84-932786-2-5. PMC ocm54370634. (Noiz kontsultatua: 2024-09-22).

## Kanpo estekak

* Datuak: Q130425358
# Le Monde diplomatique

Le Monde diplomatique Frantziako hilabetekaria da, 1954an Hubert Beuve-Méryk sortua eta Parisen argitaratutakoa. Munduko politikari, kulturari eta gaurkotasunari buruzko azterketa eta iritzi dokumentatuak eskaintzen ditu. Ezkertiar joera politikoa duen hedabidetzat hartzen dute.
Bere artikuluak luzeak dira, adituek sinatuak eta ondo definitutako iritziak defendatzen dituztenak. Aldizkariak, bereziki, globalizazioak munduan eta bertako biztanleengan dituen ondorioei buruzko ikuspegi kritikoa du. Bere frantses irakurleek Le Diplo ezizenez ezagutzen dute.
Jatorrizko frantsesezko edizioak 350.000 ale inguru saltzen ditu. 31 edizioek beste 26 hizkuntzatan 2,4 milioiko tirada egiten dute guztira mundu osoan.

## Kanpo estekak

* (Frantsesez) Egunkariaren webgunea
* Datuak: Q858121
* Multimedia: Le Monde diplomatique / Q858121
# Le Mont

Le Mont Frantziako udalerria da, Vosgeak departamenduan dagoena, Ekialde Handia eskualdean. 2013an 52 biztanle zituen.

## Demografia
### Biztanleria

2007an Le Mont udalerrian erroldatutako biztanleak 52 ziren. Familiak 28 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 8 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 51 etxebizitza zeuden, 26 familiaren etxebizitza nagusia ziren, 15 bigarren erresidentzia ziren eta 10 hutsik zeuden. 47 etxeak ziren eta 3 apartamentuak ziren. 26 etxebizitza nagusietatik 21 bere jabearen bizilekua ziren, 4 alokairuan okupaturik zeuden eta 1 doan lagata zegoen; 1ek bi gela zituen, 5 etxek hiru zituzten, 9 etxek lau zituzten eta 11 etxek bost zituzten. 24 etxek euren parking plaza propioa zuten azpian. 17 etxetan ibilgailu bat zegoen eta 6 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Le Mont udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 4 | 70-74 | 0 |
| 0 | 65-69 | 4 |
| 8 | 60-64 | 4 |
| 4 | 55-59 | 0 |
| 0 | 50-54 | 4 |
| 0 | 45-49 | 0 |
| 4 | 40-44 | 0 |
| 0 | 35-39 | 4 |
| 4 | 30-34 | 4 |
| 4 | 25-29 | 0 |
| 0 | 20-24 | 0 |
| 4 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 27 ziren, horien artean 20 aktiboak ziren eta 7 inaktiboak ziren. 20 pertsona aktiboetatik 16 lanean zeuden (10 gizon eta 6 emakume) eta 4 langabezian zeuden (3 gizon eta 1 emakume). 7 pertsona inaktiboetatik 2 erretiraturik zeuden, 1 ikasten zegoen eta 4 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra bestelako produktu industrialen fabrikazioko enpresa batena zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1157600
* Multimedia: Le Mont / Q1157600
# Le Mont-Blanc kantonamendua

Le Mont-Blanc kantonamendua Frantziako kantonamendu bat da. Savoia Garaia departamenduan dago, Auvernia-Rodano-Alpeak eskualdean. Guztira 7 udalerri ditu eta Passy da bere hiriburua.

## Kanpo estekak

* Datuak: Q17623601
# Le Moniteur universel

Le Moniteur universel Charles Joseph Panckouckek 1789ko azaroaren 24an Parisen sortutako egunkari frantses bat izan zen eta, 1901eko ekainaren 30ean, desagertu zen.
Frantziako Iraultza garaian, egunkari garrantzitsuena izan zen eta, denbora luzez, frantses gobernuaren egunkari ofiziala. Napoleonen garaian, enperadorearen erregimenaren propaganda tresna izan zen.
Iraultza garaian, egunkaria Frantzia osora eta baita Europara eta AEBetara ere zabaldu zen.

## Historia
### Sorrera

Lehen Batzar Nazionalean sortutako eztabaiden interes handia piztu zuten eta Hugues-Bernard Maretek Batzarraren buletina argitaratzeko ideia izan zuen.
Charles-Joseph Panckoucke (1736-1798) Mercure de France aldizkariaren jabea eta, 1785ean, Encyclopédie ospetsuaren editoreak buletina egunkari handiago baten barnean txertatzeko egokitasunaz konbentzitu zuen, Gazette nationale edo Le Moniteur universel.

### Napoleonen garaia

1799ko abenduaren 2an Le Moniteur egunkari ofizial bilakatu zen. Napoleonek, edukiaren arduradun ziren Hugues-Bernard Maretetaz eta Jean Jacques Régis de Cambacérèsen bitartez, egunkariaren kontrola eskuratu zuen. Napoleonek zorrotz kontrolatzen zuen prentsa eta Armada Handiaren eta Ingalaterraren aurkako artikuluek lege eztabaiden informeen ordea hartuko zuten berehala.
1811ko urtarrilaren 1ean, Gazette National izena kendu eta Le Moniteur universel jarri zioten. Politikaz gain, literatura, zientzia eta artea ere landu zuten haren artikuluek.
1815eko martxoaren 20an Napoleon Elbako erbestalditik itzuli zenean, Le Moniteur berriro bilakatu zen egunkari ofizial. Hantxe iragarri zen Luis XVIII.aren irteera edo enperadorearen etorrera.
1830eko iraultzaren ondoren, behin-behineko gobernuak egin zuen lehenengo gauzetako bat Le Moniteur egunkariaren kontrola hartzea izan zen.

### Desagerpena

1868ko abenduaren 31n, Le Moniteur egunkariaren ordez, Journal officiel de la République françaiseizan zen eta egunkariaren jarraipena independentea izan zen, 1901eko ekainaren 30ean desagertu zen arte.

## Kanpo estekak

* Datuak: Q1410997
* Multimedia: Le Moniteur universel / Q1410997
# Le Monde

"Le Monde" (frantsesez Mundua) Frantziako egunkari orokorrik salduena da, 1944an sortu eta Parisen argitaratutakoa, lehenengo zenbakia urte hartako abenduaren 19an argitara eman zutelarik.
Ideologikoki, zentro eta zentro-ezkerrera lerraturik dago.

## Ezaugarriak

Le Monde egunkariaren ezaugarri nagusienetako bat umore grafikoak garrantzia handia izatean datza, bere egunerokotasunari buruzko bineta azal nagusian ipiniz. Egunkariaren karikaturagile ezagunena Plantu da, 1985tik lanbide horretan dabilelarik. Argitalpen honetako beste kolaboratzaileen artean honakoak daude: Konk, Chenez, Pancho, Napo, Tim, Pessin, Desclozeaux, Ronald Searle edo Brito.

## Zuzendariak

* Hubert Beuve-Méry (1944–1969)
* Jacques Fauvet (1969–1981)
* Claude Julien (1981–1982)
* André Laurens (1982–1985)
* André Fontaine (1985–1991)
* Jacques Lesourne (1991–1994)
* Jean-Marie Colombani (1994–2007)
* Pierre Jeantet (2007ko ekaina – 2008ko otsaila)
* Éric Fottorino (2008ko otsaila – 2010eko abendua)
* Louis Dreyfus (2010eko abendua – gaur egun)

## Kanpo estekak

* (Frantsesez) Egunkariaren webgunea
* Datuak: Q12461
* Multimedia: Le Monde / Q12461